-Օրենքի նախագիծն ընդհանրապես կանխարգելման մասին է: Դա նշանակում է աշխատել ընտանիքների հետ և բռնությունը կանխարգելել: Ցանկացած նմանատիպ բան լինում է քրեական հանցագործության դեպքում: Իսկ սա քրեական հանցագործության հետ կապ ունեցող նախագիծ չէ: Նմանատիպ օտարման էլեմենտներ հենց այսօր կան Ընտանեկան օրենսգրքում, որով հոգաբարձուների հանձնաժողովին իրավունք է տրված, որ եթե ընտանիքում երեխայի նկատմամբ տեղի է ունենում ֆիզիկական ու սեռական բնույթի հանցագործություն, նրան խնամակալ հանձնաժողովը կարող է վերցնել այդ ընտանիքից: Դա այս նախագծի հետ կապ չուներ, դա անհարկի ու էմոցիոնալ վայնասուն է, որը մեծամասամբ ոչ թե օրենսդրության հետ է կապված, այլ պարզապես քաղաքական նպատակներ է հետապնդում: Միաժամանակ, սա ստվերում է Հայաստանի ինքնիշխանության՝ օրեցօր նվազման գործընթացը: Այդ վայնասունի ներքո ստվերում են մնում այն բոլոր քայլերը, որոնք վերաբերում են հայ-ռուսական համատեղ զորամիավորման սեղծմանը, Հայաստանի վրա Ռուսաստանի կողմից գործադրվող քաղաքական ճնշումներին, տնտեսական վատ իրավիճակին: